title: 2012/618/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската агенция за околната среда за финансовата 2010 година

text:
               17.10.2012

               BG

               Официален вестник на Европейския съюз

               L 286/356

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската агенция за околната среда за финансовата 2010 година
   (2012/618/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2010 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (3), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0105/2012),

               1.

               Отлага своето решение за освобождаване от отговорност на изпълнителния директор на Европейската агенция за околната среда във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за околната среда, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 57.

      (2)  ОВ L 248, 16.9.2002 г., стр. 1.

      (3)  ОВ L 120, 11.5.1990 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.
   ПРИЛОЖЕНИЕ

      ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

               Европейска агенция за околната среда

               2006 г.

               2007 г.

               2008 г.

               2009 г.

               Изпълнение

               n.a.

               n.a.

                           —

                           Призовава Агенцията да направи диахроничен анализ на дейностите, проведени през тази и през предходните години

                           —

                           Призовава Агенцията да продължи да представя на всеки пет години независима външна оценка въз основа на регламента за създаването си и работната програма, приета от управителния съвет

                           —

                           Положителни тенденции: Агенцията е изградила добре развита система на управление, основана на дейности, многогодишна работна програма, балансирана точкова система с показатели и интегрирана система за контрол на управлението

                           —

                           Призовава Агенцията да съпостави операциите, проведени през годината, за която се отнася освобождаването от отговорност и тези от предходната финансова година

                           —

                           Призовава Агенцията да разгледа 4 ключови области като приоритет и да полага повече усилия за напредъка на тяхното развитие

                           —

                           Насърчава Агенцията да продължи да полага усилия за по-нататъшното развитие на своите методи за комуникация с цел осигуряване на по-широко медийно отразяване на своите констатации, тези мерки могат да доведат до по-прозрачни методи на работа и по-широк интерес от страна на обществеността към работата на Агенцията

                           —

                           Изисква от Сметната палата да извърши одити на изпълнението на Агенцията

               Бюджетно и финансово управление

               Бюджетният принцип на ежегодност не е стриктно приложен: над 30 % от поетите задължения и 50 % за оперативните разходи е трябвало да бъдат пренесени

                           —

                           Слабости в тръжните процедури: пряко възлагане на услуги, без да са спазени изискванията на Финансовия регламент, и сключване на специфичен договор за услуги, който не е в съответствие с условията на рамковия договор

                           —

                           Слабости при управлението на споразумения за безвъзмездни средства (Европейски тематичен център)

               n.a.

                           —

                           Насърчава Агенцията да укрепи връзката между бюджета и работната програма

                           —

                           Изразява загриженост относно практиката на Агенцията да извършва трансфери за увеличение на един бюджетен ред, с цел да бъде платен наемът на помещенията на Агенцията за първото тримесечие на 2010 г. със средства от бюджета за 2009 г., тъй като тази практика противоречи на принципа на ежегодност

                           —

                           Призовава Агенцията да подобри точността на информацията, предоставяна от оперативните отдели относно оценката на начислените оперативни разходи

               Човешки ресурси

               n.a.

               Слабости в процедурите по набиране на персонал: кандидатите, които не отговарят на критериите за подбор, са били взети предвид за по-нататъшно оценяване, а критериите за определяне на най-добрите кандидати, които трябва да бъдат поканени на интервю, не са били документирани

               n.a.

                           —

                           Призовава Агенцията да отстрани слабостите в процедурите за набиране на персонал, които излагат на риск прозрачността на тези процедури

                           —

                           Сметната палата е констатирала следните слабости – обявленията за свободни длъжности не са уточнили максималния брой на кандидатите, които ще бъдат включени в списъците с одобрени кандидати, въпросите, използвани по време на писмените тестове и интервютата не са били решени преди разглеждането на кандидатурите, решенията на комисиите за подбор не са били достатъчно документирани, протоколите не са били завършени и праговете, които кандидатите трябва да преминат, за да бъдат поканени на интервю или да бъдат включени в списъците с одобрени кандидати, не са били определени предварително

               Вътрешен одит

               В нарушение на принципа на разделянето на функциите, един и същ вторично оправомощен разпоредител с бюджетни кредити не само е извършвал предварителни проверки, но също е управлявал правата на достъп до информационната система за бюджетно счетоводство

               n.a.

               Призовава Агенцията да изпълни 17 от 27-те препоръки на Службата за вътрешен одит: т.е. установяване на финансови потоци, насърчаване на проверки на място/ удостоверяване на безвъзмездни средства, както и мониторинга и последващите действия във връзка с изпълнението на безвъзмездните средства и изпълнението на стандартите за вътрешен контрол

               Потвърждава, че 3 препоръки от последващите действия на IAS във връзка с предишни препоръки на одита все още трябва да бъдат изпълнени, като те се отнасят основно за чувствителни длъжности, проверки на място/ удостоверяване или безвъзмездни средства и финансови потоци и се считат за много важни

          ---documentbreak---

               17.10.2012

               BG

               Официален вестник на Европейския съюз

               L 286/358

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за околната среда за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2010 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (3), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0105/2012),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни;

               Б.

               като има предвид, че на 10 май 2011 г. Парламентът освободи от отговорност изпълнителния директор на Европейската агенция за околната среда във връзка с изпълнението на бюджета на Агенцията за финансовата 2009 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           насърчава Агенцията да продължи да полага усилия за по-нататъшно развиване на своите методи на комуникация с цел осигуряване на по-широко медийно отразяване за своите констатации, тъй като подобни мерки могат да доведат до по-прозрачни методи на работа и по-голям интерес от страна на обществеността към работата на Агенцията,

                           —

                           изразява загриженост във връзка с практиката на Агенцията да извършва трансфери за увеличение на един бюджетен ред, с цел да бъде платен наемът за помещенията на Агенцията за първото тримесечие на 2010 г. със средства от бюджета за 2009 г., тъй като тази практика противоречи на принципа на ежегодност,

                           —

                           призовава Агенцията да коригира слабостите в процедурите за набиране на персонал, които излагат на риск прозрачността на тези процедури;

               В.

               като има предвид, че бюджетът на Агенцията за 2010 г. възлизаше на 50 600 000 EUR, като той е с 26 % по-висок от този за 2009 г.; като има предвид, че вноската на Съюза в бюджета на Агенцията за 2010 г. е била 35 258 000 EUR спрямо 34 560 000 EUR през 2009 г. (7), което представлява увеличение от 2 %,

               1.

               Отлага освобождаването от отговорност на Агенцията и очаква отговори и действия по същество във връзка с направените критични забележки и отправените искания.

      Бюджетно и финансово управление

               2.

               Отбелязва, че равнищата на изпълнение на бюджета на Агенцията под формата на бюджетни кредити за поети задължения и за плащания бяха съответно 100 % и 90,75 %.

               3.

               Установява от окончателните отчети на Агенцията, че за финансовата 2010 година общият размер на плащанията на Агенцията са представлявали 38 898 533,88 EUR.

               4.

               Отбелязва, че в продължение на пет месеца, от 22 май 2010 г. до октомври 2010 г., Агенцията покрива сградата си с екологична фасада, която струва 294 641 EUR, и че договорът е бил изпълнен от дружествата Ramboll (главен изпълнител) и Green Fortune; изразява учудването си, че не е бил проведен публичен търг; отправя искане към директора на Агенцията да представи подробности относно начина, по който тези дружества са били избрани за изпълнители; отбелязва, че съгласно писмото от директора на Агенцията от 11 април 2012 г. за тези разходи са били използвани бюджетни редове 2 1 4 0 – Оборудване на помещения (180 872 EUR) и 3 3 2 3 – Комуникации (113 769 EUR); подчертава, че бюджетните кредити за поети задължения по бюджетен ред 2 1 4 0 са се увеличили от 85 000 EUR на 271 049 EUR, въпреки становището на началника на администрацията на Агенцията; отбелязва, че също през май 2010 г. началникът на администрацията излиза в отпуск по болест и оттогава длъжността се заема от временно изпълняващ длъжността; отбелязва, че съгласно писмото на директора от 30 април 2012 г. бюджетен ред 2 1 4 0 е бил увеличен с бюджетен трансфер от 180 872 EUR от бюджетен ред 2 1 0 0 – Наем; припомня, че през декември 2009 г. Агенцията плаща наема за първото тримесечие на 2010 г., като по този начин намалява сумите, които трябва да бъдат върнати на Комисията; следователно призовава Агенцията да обясни на органа по освобождаване от отговорност защо е взела 180 872 EUR от бюджетния ред за наем, като се има предвид, че размерът на наема е фиксиран с договор, и да предостави информация и писмени доказателства за процедурите, свързани с бюджетните трансфери; очаква Агенцията да изпълни всички тези искания до края на август 2012 г.

               5.

               Отбелязва, че през декември 2012 г. Агенцията възлага рамкова обществена поръчка за услуги за медиен мониторинг за 48 месеца на обща стойност 250 000 EUR, сума много по-голяма от разходите за подобни услуги през предишни години; отбелязва, че съгласно тази поръчка Агенцията ще похарчи средно 62 500 EUR на година за медиен мониторинг и счита, че тези разходи са прекомерни и противоречат на принципа за ефективно използване на парите на данъкоплатците.

      Пренос на бюджетни кредити

               6.

               Въз основа на окончателните отчети на Агенцията отбелязва, че 12 809 551,05 EUR от бюджетните кредити за 2010 г. са били пренесени към 2011 г.; потвърждава, че от общата пренесена сума 8 941 279 EUR са външни целеви приходи, които са многогодишни и поради това не подлежат на принципа на ежегодност.

               7.

               Въз основа на окончателните отчети на Агенцията отбелязва, че освобождаването на неусвоени бюджетни кредити за плащания, които са пренесени от предходната година, възлиза на 585 282,87 EUR; узнава от Агенцията, че тази сума е по-ниска от освободената през 2009 г. сума, т.е. 693 127,02 EUR; във връзка с това отбелязва, че процент на освобождаване от едва 1,5 % съставлява подобрено предвиждане на финансовите нужди.

               8.

               Изразява съжаление, че Сметната палата не е счела, че размерът на бюджетните кредити на Агенцията, които са пренесени и освободени, е достатъчно висок, за да бъде отбелязан в доклада на Палатата относно годишните отчети на Агенцията за финансовата 2010 година.

      Процедури за възлагане на обществени поръчки

               9.

               Отбелязва заявлението на Агенцията, че през октомври 2011 г. Сметната палата е направила одит на процедурите по възлагане, свързани с услугите за предоставяне на столово хранене, услугите, свързани с почистването и услугите, свързани със сигурността и обзавеждането; призовава Агенцията да представи на органа по освобождаване от отговорност заключенията от този одит, своите отговори и предприетите действия до септември 2012 г.

               10.

               Призовава Службата за вътрешен одит (IAS) да проведе одит във връзка с договорите на Агенцията в областта на услугите, свързани със столовете, услугите, свързани с почистване, както и услугите, свързани със сигурността и с обзавеждането, с цел да установи дали етапите на изготвяне на поканата, публикуване, оценка и договорно управление спазват следните два принципа: конкуренция в максимална степен и оптимизиране на разходите, както и своевременно да информира органа по освобождаване от отговорност за своите констатации.

      Човешки ресурси

               11.

               Отбелязва, че Агенцията е преразгледала своите процеси на набиране на персонал в съответствие със забележките на органа по освобождаване от отговорност и на Сметната палата, за да се преодолеят слабостите във връзка с обявяването на свободни длъжности, документацията на решенията на комисиите за подбор, праговете, които кандидатите трябва да преминат, за да бъдат поканени на интервю, както и във връзка с протоколите от интервютата.

               12.

               Също така въз основа на годишния план на Агенцията за управление потвърждава, че Агенцията е приложила „Политика в областта на персонала на ЕАОС“, която осигурява базата за развитието на персонала.

               13.

               Получи информация, че 7 вътрешни и 40 външни кандидати са били назначени на работа през 2010 г.; отчита разделението между категориите на вътрешните кандидати, а именно едно длъжностно лице, 5 срочно наети служители и един договорно нает служител, като това разделение по отношение на наетите отвън кандидати е следното: едно длъжностно лице, 13 срочно наети служители, 29 договорно наети служители и 4 национални експерти; отбелязва, че през последните пет години в Агенцията са работили 12 гостуващи учени; за целите на прозрачността призовава Агенцията да приключи публикуването на биографиите, включително най-малко данните във връзка с образователното и професионалното минало на гостуващите учени, за да се увеличи прозрачността.

      Стратегия на Агенцията за 2009—2013 г.

               14.

               Приветства факта, че персоналът и дейностите по управление на Агенцията, процедурите на контрол на качеството, продуктите и услугите, административните услуги и строителните услуги са включени заедно в стратегическата област в „Стратегията на ЕАОС за 2009—2013 г.“.

               15.

               Призовава Агенцията да направи по-ясна връзка между мерките, ресурсите и резултатите.

      Конфликт на интереси

               16.

               Отбелязва, че от юни 2010 г. до април 2011 г. изпълнителният директор на Агенцията е била попечител и член на международния консултативен съвет на Earthwatch — международна благотворителна организация в областта на околната среда, обединяваща хора в областта на научните изследвания и образованието — и за него беше докладвано, че е член на европейския консултативен съвет на Worldwatch Europe; потвърждава, че според изявлението на изпълнителния директор, тя се е оттеглила от заеманите от нея длъжности в Earthwatch през април 2011 г. вследствие на препоръката на председателя на Сметната палата в контекста на възможен конфликт на интереси.

               17.

               Изразява сериозна загриженост, че през 2010 г., докато изпълнителният директор е участвал пряко в Earthwatch, 29 членове на персонала на Агенцията, включително изпълнителния директор, са участвали в рамките на не повече от 10 дни в изследователска дейност по различни проекти в областта на биологичното разнообразие на Карибите и в Средиземноморието, които са били управлявани от Earthwatch, и че Агенцията е платила на НПО общо 33 791,28 EUR, както се заявява от изпълнителния директор на Агенцията.

               18.

               Признава, че специализираното обучение на персонала е част от развитието на кариерата и отбелязва цялата сума, платена за това обучение.

               19.

               Изразява изненада във връзка с факта, че Worldwatch Institute Europe, основан на 5 ноември 2010 г., посочва като свой адрес адреса на Агенцията и използва помещенията ѝ като свои собствени, без да плаща наем на Агенцията, като по този начин използва помещения, за които се плаща от бюджета на ЕС; изразява съжаление, че в писмото си от 30 април 2012 г. директорът споменава само базирания в САЩ Worldwatch Institute, а не Worldwatch Institute Europe, който използва помещенията на Агенцията без да плаща наем; отбелязва също така, че изпълнителният директор на Worldwatch Institute Europe е бил гостуващ учен на Агенцията; призовава Агенцията на представи на органа по освобождаване от отговорност конкретни подробности и документи по този въпрос, включително лицето от Агенцията, което е разрешило това, точната дата, на която Worldwatch Institute Europe е престанал да използва помещенията на Агенцията и дали работата на въпросния гостуващ учен на Агенцията е била публикувана от името на Worldwatch Institute Europe или на Агенцията до края на август 2012 г.

               20.

               Приветства сътрудничеството между Агенцията и НПО, работещи в областта на околната среда, какъвто е случаят и с други специализирани агенции, но припомня, че дори най-малкото съмнение за конфликт на интереси накърнява доверието в институциите и буди тревоги у данъкоплатците.

               21.

               Призовава Агенцията, в опит да се насърчи по-голяма прозрачност относно предотвратяването и борбата с конфликтите на интереси, да приеме незабавно план за действие, да публикува на своя уебсайт декларациите за интереси и, ако те не са на разположение, биографиите — включително най-малко данните във връзка с образователното и професионалното минало — на ръководните служители, на членовете на научния комитет, на експертите и членовете на управителния съвет, като това стане не по-късно от 30 юни 2012 г.; счита, че такива мерки биха позволили на органа по освобождаване от отговорност и на обществеността да следят тяхната квалификация и да предотвратят възможни конфликти на интереси.

      Изпълнение

               22.

               Приветства инициативата на Агенцията да представя редовно независима външна оценка въз основа на учредителния си Регламент (ЕИО) № 1210/90 и на работните програми, приети от управителния съвет; по-специално отбелязва, че следващата оценка ще бъде извършена през 2012 г. и ще се съсредоточи върху ефикасността и ефективността на изпълнението на нейната корпоративна стратегия.

               23.

               Отбелязва инициативата на Агенцията за измерване на нейната работа чрез Схемата на Общността по управление на околната среда и одитиране (EMAS) и системите за вътрешно управление при използване на четири взаимосвързани перспективи — финансова, свързана с клиентите, стопанската дейност и обучението и растежа.

               24.

               Въз основа на забележките в годишния план за управление на Агенцията признава усилията на Агенцията съвместно с различни международни органи и органи на Съюза, Eionet и научния комитет за създаване на мрежова структура, с цел предоставяне на възможност за поддържане на връзки с научно-изследователската общност, разпространение и използване на резултатите, особено информацията и данните, от изследователска дейност на европейско и национално равнище, по по-систематичен начин.

               25.

               Освен това отбелязва, че вследствие на искането на органа по освобождаване от отговорност във връзка с изпълнението на бюджета за 2009 г., през 2011 г. Агенцията полага по-големи усилия за достигане на по-широката общественост и е започнала пилотни проекти чрез използване на социалните медии като средство за комуникация, насочено към обществеността.

               26.

               Призовава Агенцията да представи подробна информация на бюджетния орган, по-специално на органа за бюджетен контрол, относно:

                           —

                           източниците, използвани от Агенцията, за изготвяне на нейните доклади, документи и други свързани изходни продукти,

                           —

                           броя на докладите и други продукти, предоставени през 2010 г.,

                           —

                           доказателствата относно евентуалната добавена стойност, за която са допринесли докладите на Агенцията, спрямо докладите на други органи по въпросите на околната среда,

                           —

                           процеса — ако съществува такъв, на проверка на данните, изпращани от държавите членки, периодичността на тези проверки и начина на използване от страна на Агенцията на изпратените от държавите членки данни.

               27.

               Изразява задоволство, че през 2010 г. Агенцията постави допълнителен акцент върху биологичното разнообразие, Глобалния мониторинг на околната среда и сигурността (ГМОСС), портала „Око към Земята“ („Eye on Earth“) и доклада за състоянието на околната среда (SOER) за 2010 г.

               28.

               Би желал да насърчи Агенцията да продължава да полага усилия за по-нататъшно развиване на своите методи за комуникация с цел осигуряване на по-широко медийно отразяване за своите констатации, и по този начин да подхранва публичните дебати и да осигурява по-широко разпространение на информацията, предоставяна на разположение на обществеността, относно важни, свързани с околната среда въпроси като например изменението на климата, биологичното разнообразие и управлението на природните ресурси.

      Вътрешен одит

               29.

               Потвърждава, че през 2010 г. IAS приключи одит на „системите за контрол на управлението/ мониторинга на дейности“, чиято цел беше да направи оценка и да предостави увереност относно адекватността на планирането и мониторинга на дейностите на Агенцията; по-специално отбелязва, че IAS отправи осем препоръки, шест от които бяха оценени като „важни“ и две като „желателни“.

               30.

               Във връзка с това призовава агенциите:

                           —

                           да насърчават насоки за цели и измерими показатели в планирането на проекти и мониторинга на напредъка,

                           —

                           да разпределят разходи за проекти,

                           —

                           да насърчават по-ефективно управление на проекти и процедури за проверка на новите данни, въведени в системите за контрол на управлението.

               31.

               Освен това призовава Агенцията незабавно да приеме мерки за преодоляване на слабостите, констатирани от IAS, в нейните предходни одити на управлението на качеството и на управлението на безвъзмездните средства с цел:

                           —

                           разработка и използване на контролен списък QA/QC за доклада за инвентаризацията на парниковия газ,

                           —

                           планиране, описание и документиране на съответните проверки на качеството,

                           —

                           гарантиране на надзора на проверките на качеството,

                           —

                           предвиждане на въпроси, свързани с непрекъснатостта на работата,

                           —

                           осъществяване на проверки на място и заверяване на безвъзмездни средства,

                           —

                           наблюдение и последващи действия във връзка с изпълнението на безвъзмездните средства.

               32.

               Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

               33.

               По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (8) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 57.

      (2)  ОВ L 248, 16.9.2002 г., стр. 1.

      (3)  ОВ L 120, 11.5.1990 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.

      (6)  ОВ L 250, 27.9.2011 г., стр. 155.

      (7)  ОВ L 64, 12.3.2010 г., стр. 677.

      (8)  Приети текстове, P7_TA(2012)0164 (вж. стр. 388 от настоящия брой на Официален вестник).


title: Решение (ЕС) 2016/1594 на Европейския парламент от 28 април 2016 година относно освобождаването от отговорност във връзка с изпълнението на бюджета на Съвместното предприятие SESAR за финансовата 2014 година

text:
               14.9.2016

               BG

               Официален вестник на Европейския съюз

               L 246/418

         РЕШЕНИЕ (ЕС) 2016/1594 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Съвместното предприятие SESAR за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие SESAR за финансовата 2014 година,

               —

               като взе предвид доклада на Сметната палата относно годишните отчети на Съвместното предприятие SESAR за финансовата 2014 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 – C8-0053/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕС) № 219/2007 на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR) (4), и по-специално член 4б от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6),

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A8-0089/2016),

               1.

               Освобождава от отговорност изпълнителния директор на Съвместното предприятие SESAR във връзка с изпълнението на бюджета на съвместното предприятие за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие SESAR, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 70.

      (2)  ОВ C 422, 17.12.2015 г., стр. 72.

      (3)  ОВ L 298, 26.10.2012 г., стр. 1.

      (4)  ОВ L 64, 2.3.2007 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2010/615/ЕС: Решение на Съвета от 17 май 2010 година за подписване на Споразумение за доброволно партньорство между Европейския съюз и Република Конго за прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

text:
               15.10.2010

               BG

               Официален вестник на Европейския съюз

               L 271/1

         РЕШЕНИЕ НА СЪВЕТА
   от 17 май 2010 година
   за подписване на Споразумение за доброволно партньорство между Европейския съюз и Република Конго за прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)
   (2010/615/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               През май 2003 г. Европейската комисия прие съобщение до Европейския парламент и Съвета, озаглавено „Прилагане на законодателството в областта на горите, управлението и търговията (FLEGT): предложение за план за действие на ЕС“, в което призова за мерки за справяне с незаконното изсичане на горите посредством разработването на споразумения за доброволно партньорство с държавите производителки на дървесина. Заключенията на Съвета по този план за действие бяха приети през октомври 2003 г. (1).

               (2)

               На 5 декември 2005 г. Съветът упълномощи Комисията да започне преговори за споразумения за партньорство в изпълнение на плана за действие на ЕС FLEGT.

               (3)

               На 20 декември 2005 г. Съветът прие Регламент (ЕО) № 2173/2005 (2) за установяването на схема на разрешителни FLEGT за вноса на дървесина в Съюза от държави, с които Съюзът има сключени споразумения за доброволно партньорство.

               (4)

               Преговорите с Република Конго приключиха и на 9 май 2009 г. бе парафирано Споразумението за доброволно партньорство между Европейския съюз и Република Конго за прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (наричано по-долу „споразумението“).

               (5)

               Споразумението следва да бъде подписано при условие сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението за доброволно партньорство между Европейския съюз и Република Конго за прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT) се разрешава от името на Съюза при условие сключването на посоченото споразумение (3).
   Член 2
   Председателят на Съвета е оправомощен да посочи лицето, упълномощено да подпише споразумението от името на Съюза при условие сключването му.
   Член 3
   Настоящото решение влиза в сила в деня на приемането му.

      Съставено в Брюксел на 17 май 2010 година.

            За Съвета

            Председател

         E. ESPINOSA

      (1)  ОВ C 268, 7.11.2003 г., стр. 1.

      (2)  ОВ L 347, 30.12.2005 г., стр. 1.

      (3)  Текстът на споразумението ще бъде публикуван заедно с решението за сключването му.


title: 2011/32/ЕС: Решение на Комисията от 19 януари 2011 година за прекратяване на антидъмпинговата процедура относно вноса на пречистена терефталова киселина и нейните соли с произход от Тайланд

text:
               20.1.2011

               BG

               Официален вестник на Европейския съюз

               L 15/22

         РЕШЕНИЕ НА КОМИСИЯТА
   от 19 януари 2011 година
   за прекратяване на антидъмпинговата процедура относно вноса на пречистена терефталова киселина и нейните соли с произход от Тайланд
   (2011/32/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 9 от него,
   след консултация с консултативния комитет,
   като има предвид, че:
   1.   ПРОЦЕДУРА

   1.1.   Започване на процедура

               (1)

               На 22 декември 2009 г. Европейската комисия (наричана по-нататък „Комисията“) обяви с известие, публикувано в Официален вестник на Европейския съюз
                   (2) (наричано по-нататък „известие за започване на процедурата“), започването на антидъмпингова процедура относно вноса в Съюза на пречистена терефталова киселина и нейните соли (наричана по-нататък „ПТК“) с произход от Тайланд (наричан по-нататък „разглежданата държава“).

               (2)

               Антидъмпинговата процедура беше започната след жалба, внесена на 13 ноември 2009 г. от BP Aromatics Limited NV и CEPSA Quimica S.A. (наричани по-нататък „жалбоподателите“), представляващи основен дял, в конкретния случай над 50 %, от общото производство в Европейския съюз на ПТК. В жалбата се съдържат prima facie доказателства за дъмпинг на разглеждания продукт с произход от разглежданата държава и за произтичаща от него съществена вреда, които бяха сметнати за достатъчно основание за започване на процедура.

               (3)

               В същия ден Комисията обяви с известие, публикувано в Официален вестник на Европейския съюз
                   (3), започването на процедура срещу субсидиране относно вноса в Съюза на ПТК с произход от Тайланд. Това разследване приключи с Решение 2011/31/ЕС на Комисията (4).

         1.2.   Страни, засегнати от процедурата

               (4)

               Комисията официално уведоми жалбоподателите, други известни производители от Съюза, известните производители износители от Тайланд, представителите на разглежданата държава износител и известните вносители и потребители за започването на процедурата. На заинтересованите страни беше предоставена възможността да изложат в писмена форма становищата си и да поискат изслушване в срока, посочен в известието за започване на процедурата. На всички заинтересовани страни, които поискаха това и посочиха наличието на конкретни причини да бъдат изслушани, бе дадена възможност за изслушване.

               (5)

               Комисията изпрати въпросници на жалбоподателите, на други известни производители от Съюза, на известните производители износители от Тайланд и на известните вносители и потребители на разглеждания продукт, както и на всички други страни, поискали въпросници в указания в известието за започване на процедурата срок.

               (6)

               Отговори на въпросника бяха получени от тримата известни тайландски производители износители, от трима производители от Съюза, от един вносител от Съюза и от петима потребители от Съюза.

               (7)

               Комисията издири и провери цялата информация, която сметна за необходима за определянето на дъмпинга, произтичащата вреда и интереса на Съюза. Извършени бяха проверки на място в помещенията на следните дружества:

                           а)

                           Производители от Съюза:

                                       —

                                       BP Aromatics Limited NV, Geel, Белгия

                                       —

                                       CEPSA Química, S.A., Madrid, Испания

                                       —

                                       Lotte Chemical UK Ltd (бивше Artenius), Wilton, Redcar, Обединено кралство

                           б)

                           Вносители от Съюза:

                                       —

                                       Mitsui & Co. Benelux NV, Brussels, Белгия

                           в)

                           Потребители от Съюза:

                                       —

                                       DSM Powder Coating Resins B.V., Zwolle, Нидерландия

                                       —

                                       M&G Polimeri Italia SPA, Patrica (Frosinone), Италия

                                       —

                                       NOVAPET S.A., Barbastro (Huesca), Испания

                                       —

                                       UAB NEO Group, Klaipeda, Литва

                           г)

                           Производители износители от Тайланд:

                                       —

                                       TPT Petrochemicals Public Company Ltd., Bangkok, Тайланд (наричано по-нататък „TPT“)

                                       —

                                       Indorama Petrochem Ltd., Bangkok, Тайланд (наричано по-нататък „Indorama“)

                                       —

                                       Siam Mitsui PTA Company Ltd., Bangkok, Тайланд (наричано по-нататък „SMPC“)

                           д)

                           Свързан износител:

                                       —

                                       Mitsui Chemicals Inc, Tokyo, Япония (наричано по-нататък „MCI“) – представител за експортните продажби и акционер на SMPC

               (8)

               С оглед на това, че TPT и Indorama са собственост на една и съща холдингова компания, в настоящия документ те ще бъдат наричани „групата Indorama“.

         1.3.   Разследван период и разглеждан период

               (9)

               Разследването относно дъмпинга и вредата обхвана периода от 1 декември 2008 г. до 30 ноември 2009 г. (наричан по-нататък „разследван период“ или „РП“). Проучването на тенденциите, свързани с оценката на вредата, обхвана периода от 1 януари 2006 г. до края на разследвания период (наричан по-нататък „разглеждан период“).

         2.   РАЗГЛЕЖДАН ПРОДУКТ И СХОДЕН ПРОДУКТ

   2.1.   Разглеждан продукт

               (10)

               Разглежданият продукт е терефталова киселина и нейните соли с чистота, равна или по-голяма от тегловни 99,5 %, понастоящем класиран в код по КН ex 2917 36 00 (наричан по-нататък „разглежданият продукт“).

               (11)

               ПТК се получава чрез пречистване на непречистена терефталова киселина, което е резултат от реакцията на параксилен (наричан по-нататък „ПК“) с разтворител и разтвор на катализатор.

         2.2.   Сходен продукт

               (12)

               Установено бе, че разглежданият продукт и ПТК, произвеждана и продавана на вътрешния пазар в Тайланд, имат същите основни физико-химични свойства и употреба като тези на ПТК, произвеждана и продавана в Съюза от индустрията на Съюза. Следователно те бяха приети за сходни по смисъла на член 1, параграф 4 от основния регламент.

         3.   ДЪМПИНГ

   3.1.   Предварителни бележки

               (13)

               И тримата тайландски производители износители, посочени в жалбата, представиха отговори на въпросника. При разследването бе установено, че не съществуват други тайландски производители износители на ПТК и че отговорите са представителни за 100 % от тайландския износ за пазара на ЕС.

               (14)

               Трите дружества поискаха изчисляването на дъмпинга да стане на месечна база въз основа на това, че цената на основната суровина и оттам цената на разглеждания продукт е варирала значително през РП. Поради причините, изложени в съображение 26 по-долу, използването на поисканата методика не бе прието за оправдано.

               (15)

               Следва да се отбележи, че продажбите на вътрешния пазар и на пазарите на ЕС са се извършвали или на базата на спот цени, или на договори, обвързани с цената на ПК (основната суровина), или на формула, която е свързана с показател за ценообразуване за ПТК в Китай. При последния вариант в редица случаи е имало значително забавяне, преди да излезе окончателният показател. За да се приложи формулата е било необходимо да се направи споразумение за фактуриране, чрез което окончателната цена да бъде определена няколко месеца след издаване на първоначалната временна фактура. За коригиране на окончателната цена, договорена съгласно договора, са били издавани дебитни/кредитни известия.

               (16)

               Изложената по-долу обща методика беше приложена спрямо всички оказали съдействие производители износители в Тайланд.

         3.2.   Нормална стойност

               (17)

               В съответствие с член 2, параграф 2 от основния регламент Комисията първо установи дали продажбите на вътрешния пазар на тайландските производители са достатъчно представителни, т.е. дали общият обем на тези продажби е представлявал най-малко 5 % от общия обем на техните експортни продажби на разглеждания продукт за Съюза. Продажбите на вътрешния пазар, осъществени от тайландските производители по време на разследвания период, бяха приети за достатъчно представителни.

               (18)

               След това Комисията провери дали продажбите на вътрешния пазар на сходния продукт могат да се считат за извършени при обичайни търговски условия съгласно член 2, параграф 4 от основния регламент. За целта за сходния продукт, продаван на вътрешния пазар, бе определен делът на вътрешните продажби с печалба на независими купувачи по време на РП.

               (19)

               Тъй като обемът на продажбите с печалба на сходния продукт е представлявал повече от 80 % от общия обем на продажбите на сходния продукт на вътрешния пазар и за тримата производители, нормалната стойност бе определена въз основа на действителната цена на вътрешния пазар, изчислена като среднопретеглена стойност от всички продажби на вътрешния пазар.

         3.3.   Експортна цена

               (20)

               С настоящото разследване бе установено, че един от оказващите съдействие производители износители (SMPC) е продавал за пазара на ЕС посредством своя най-голям акционер (MCI — дружество, намиращо се в Япония), който след това е препродавал на поредица от японски търговци, които в крайна сметка са продавали на участници на пазара на ЕС. Проучено бе дали MCI и най-големият японски търговец са свързани и дали такава връзка е оказала въздействие върху цените.

               (21)

               Констатирано бе, че най-важната връзка се отнася до общи дялови участия с много нисък процент, държани от японски банки от името на многобройни доверители. Следователно бе установено, че връзката не е от такова естество, че да окаже въздействие върху равнищата на цените. И наистина, като се имат предвид i) посочените по-горе ценови/договорни споразумения, които са типични за тази индустрия, и ii) естеството на връзката между гореописаните дружества, цените са определени свободно в условия на необвързаност. Ето защо бе определено, че експортната цена на разглеждания продукт би могла да бъде установена въз основа на продажбите на MCI за японските търговци.

               (22)

               На MCI бе изпратено писмо, с което дружеството бе уведомено за последиците от неоказване на съдействие, тъй като по време на проверката в Токио на работещите по случая не беше предоставен пълен достъп до счетоводната информация, свързана с определени корекции.

               (23)

               Поради това бе взето решение корекциите да се изчислят съобразно наличните факти в съответствие с член 18 от основния регламент. В резултат на това бе използвана следната методика. За транспортните разходи корекцията бе завишена въз основа на информацията, събрана на място. За останалите корекции декларираните суми и нетните продажни цени бяха проверени и чрез сравнение с други независими източници, в конкретния случай — информация, констатирана за другите двама тайландски производители износители, и бе установено, че има съответствие за същия тип продажби. Разгледан бе алтернативен метод, при който се използват цените по данни на Евростат като стойности заместители, но той не беше възприет, защото за този продукт стойността по данни на Евростат е цената CIF към датата на извършване на вноса, а не коригираната окончателна цена, определена в съответствие с договора за продажба и системите за фактуриране, описани по-горе. Този подход бе подходящ като изключение, като се има предвид структурата на пазара, разяснена в съображение 15 по-горе. Следва да се отбележи, че преобладаващата част от корекциите беше проверена още в Тайланд.

         3.4.   Сравнение

               (24)

               Сравнението между нормалната стойност и експортната цена беше направено на базата на цената франко завод.

               (25)

               С цел да се осигури обективно сравнение между нормалната стойност и експортната цена, в съответствие с член 2, параграф 10 от основния регламент под формата на корекции надлежно бяха отчетени разликите, засягащи цените и сравнимостта на цените. На тази основа, когато това беше приложимо и оправдано, бяха направени корекции за разликите в разходите за транспорт, застраховка, опаковка, кредит, заготовка и комисиони.

               (26)

               Сравнението между експортната цена и нормалната стойност беше направено на годишна база. Искането на производителите износители за извършване на сравнения на месечна база бе разгледано, но не беше изпълнено, защото бе очевидно, че това няма да промени крайното заключение по отношение на дъмпинга, т.е. дъмпинга de minimis за цялата държава.

         3.5.   Дъмпингов марж

               (27)

               В съответствие с член 2, параграфи 11 и 12 от основния регламент дъмпинговият марж за оказалите съдействие производители износители в Тайланд беше определен въз основа на сравнение между среднопретеглената нормална стойност и среднопретеглената експортна цена съгласно определеното по-горе.

               (28)

               На базата на гореизложената методика дъмпинговите маржове, изразени като процент от цената CIF на границата на Съюза преди облагането с мито, бяха определени, както следва:

                           Дъмпингов марж

                           Група Indorama

                           3,7 %

                           SMPC

                           Няма дъмпинг

               (29)

               Тримата производители износители (двамата от групата Indorama и SMPC) представляват целият износ с произход от Тайланд и според данните на Евростат. За да се направи преценка дали за цялата държава дъмпинговият марж е бил под маржа de minimis, бе определен среднопретеглен дъмпингов марж за цялата държава. Установено бе, че този марж е под маржа de minimis, т.е. 1,8 %.

               (30)

               Като се има предвид дъмпинговият марж de minimis за цялата държава, не следва да бъдат налагани временни мерки върху вноса на ПТК с произход от Тайланд.

         4.   ВРЕДА, ПРИЧИННО-СЛЕДСТВЕНА ВРЪЗКА И ИНТЕРЕС НА СЪЮЗА

               (31)

               Предвид гореизложените констатации по отношение на дъмпинга се приема, че не е необходимо да се прави анализ на вредата, причинно-следствената връзка и интереса на Съюза.

         5.   ПРЕКРАТЯВАНЕ НА ПРОЦЕДУРАТА

               (32)

               Процедурата следва да бъде прекратена, тъй като определеният за Тайланд дъмпингов марж е под 2 %. Заинтересованите страни бяха информирани за това и им бе предоставена възможността да направят коментар.

               (33)

               По отношение на дъмпинга бяха получени коментари от един от жалбоподателите, който смяташе, че Комисията е трябвало да припише на SMPC дъмпинговия марж, установен за другите двама производители износители (3,7 %) в резултат на наличните факти. Изказано бе твърдението, че в такъв случай би имало дъмпингов марж de minimis. Това твърдение трябваше да бъде отхвърлено. Комисията си послужи с наличните факти по отношение на свързаното японско дружество, като използва наличните данни на дружеството, коригира ги със завишение и ги сравни с други източници, които могат да бъдат проверени. Приписването при тези обстоятелства на дъмпинговия марж на другите износители не би съответствало на разпоредбите на член 18.

               (34)

               Същият жалбоподател изказа и твърдението, че други правителства имат различно становище по отношение на разследвания, свързани с ПТК през подобен РП. Това твърдение трябваше да бъде отхвърлено. В тази връзка следва да се отбележи, че представените от заинтересованата страна доказателства се отнасят до антидъмпингово мито, наложено от Китайската народна република върху вноса на ПТК от Корея и Тайланд. Предоставената информация не може да потвърди тезата на заинтересованата страна, тъй като няма доказателства относно начина, по който са били установени нормалната стойност и експортната цена във въпросното антидъмпингово разследване на Китай. Освен това в разследването на китайските органи РП е от 1 октомври 2007 г. до 30 септември 2008 г., докато използваният в настоящото разследване на ЕС разследван период е от 1 декември 2008 г. до 30 ноември 2009 г. Следователно периодите, взети предвид в разследването на ЕС и това на Китай, са съвсем различни.

               (35)

               Що се отнася до аспектите, свързани с вредата, никоя от заинтересованите страни не представи коментари.

               (36)

               В заключение, никой от коментарите на заинтересованите страни не може да промени констатацията, че защитни мерки не са необходими.

               (37)

               Ето защо с оглед на гореизложеното Комисията прави заключението, че антидъмпинговата процедура относно вноса в Съюза на пречистена терефталова киселина и нейните соли с произход от Тайланд следва да бъде прекратена, без да бъдат наложени антидъмпингови мерки,

         ПРИЕ НАСТОЯЩОТО РЕШЕНИЕ:
   Член единствен
   Антидъмпинговата процедура относно вноса на терефталова киселина и нейните соли с чистота, равна или по-голяма от тегловни 99,5 %, понастоящем класирана в код по КН ex 2917 36 00, с произход от Тайланд, се прекратява.

      Съставено в Брюксел на 19 януари 2011 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ C 313, 22.12.2009 г., стр. 17.

      (3)  ОВ C 313, 22.12.2009 г., стр. 22.

      (4)  Вж. стр. 17 от настоящия брой на Официален вестник.


title: Решение (ЕС) 2016/1623 на Съвета от 1 юни 2016 година за подписване, от името на Европейския съюз, и временно прилагане на Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна

text:
               16.9.2016

               BG

               Официален вестник на Европейския съюз

               L 250/1

         РЕШЕНИЕ (ЕС) 2016/1623 НА СЪВЕТА
   от 1 юни 2016 година
   за подписване, от името на Европейския съюз, и временно прилагане на Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграфи 3 и 4 и член 209, параграф 2, във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 12 юни 2002 г. Съветът упълномощи Комисията да започне преговори по споразумения за икономическо партньорство с Групата страни от Африка, Карибите и Тихоокеанския басейн.

               (2)

               Преговорите приключиха и на 15 юли 2014 г. беше парафирано Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР (а именно Ботсуана, Лесото, Мозамбик, Намибия, Свазиленд и Южна Африка), от друга страна (наричано по-долу „споразумението“).

               (3)

               В Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г., се призовава за сключването на споразумения за икономическо партньорство, съвместими с правилата на СТО.

               (4)

               Член 113, параграф 3 от споразумението предвижда временното му прилагане от Съюза и държавите по СИП ЮОАР до влизането му в сила.

               (5)

               Споразумението следва да бъде подписано от името на Съюза и да се прилага временно по отношение на аспектите, които са от компетентността на Съюза, до приключване на процедурите по сключването му,

         ПРИЕ НАСТОЯЩОТО РЕШЕНИЕ:
   Член 1
   1.   Подписването от името на Съюза на Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна, се разрешава при условие за сключването на посоченото споразумение.
   2.   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето или лицата, упълномощени да подпишат споразумението от името на Съюза.
   Член 3
   1.   По отношение на аспектите, които са от компетентността на Съюза, споразумението се прилага от Съюза временно в съответствие с член 113, параграф 3 от него до приключване на процедурите по сключването му. Това не засяга разпределението на областите на компетентност между Съюза и неговите държави членки в съответствие с Договорите.
   2.   Член 12, параграф 4 от споразумението не се прилага временно от Съюза.
   3.   Комисията публикува известие, в което се посочва началната дата на временно прилагане на споразумението.
   Член 4
   Споразумението не се тълкува като предоставящо права или налагащо задължения, на които може да бъде направено пряко позоваване пред съдилищата на Съюза или на държавите членки.
   Член 5
   Настоящото решение влиза в сила в деня на приемането му.

      Съставено в Брюксел на 1 юни 2016 година.

            За Съвета

            Председател

         A.G. KOENDERS


title: 2010/758/ЕС: Решение на Съвета от 2 декември 2010 година относно започването на автоматизиран обмен на данни по отношение на дактилоскопични данни в България

text:
               8.12.2010

               BG

               Официален вестник на Европейския съюз

               L 322/43

         РЕШЕНИЕ НА СЪВЕТА
   от 2 декември 2010 година
   относно започването на автоматизиран обмен на данни по отношение на дактилоскопични данни в България
   (2010/758/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно член 25 от Решение 2008/615/ПВР е приложим и Съветът трябва единодушно да вземе решение дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, трябва да се вземат въз основа на доклад за оценка, който се изготвя на базата на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка трябва да се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всеки автоматизиран обмен на данни и трябва да бъде попълнен от държавата-членка веднага щом тя сметне, че е изпълнила необходимите условия за обмен на данни в съответната категория данни.

               (5)

               България попълни въпросника относно защитата на данни, както и въпросника относно обмена на дактилоскопични данни.

               (6)

               България осъществи успешно пилотно изпитване с Австрия.

               (7)

               Проведено беше посещение за оценка в България, като екипът за оценка от Австрия/Испания изготви доклад за посещението и го предаде на съответната работна група на Съвета.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, от посещението за оценка и от пилотното изпитване относно обмена на дактилоскопични данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на дактилоскопични данни България е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 9 от същото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 2 декември 2010 година.

            За Съвета

            Председател

         M. WATHELET

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.